Vanuit ’n NG lidmaat se perspektief het Stander gesê dat vereniging net kan plaasvind as plaaslike geloofsleiers Jesus se gebed “Vader, maak ons een” uitleef. Hoewel hy sy misnoeë oor die huidige vordering in die herenigingsproses uitgespreek het, het hy ook lig gewerp op die stories van hoop wat daar in die her­enigingsproses te hoor is.
De Villiers het tydens sy spreekbeurt, vanuit die SA Gestig-kerkgebou in Belhar, die belangrikheid en waarde van die Belhar-belydenis vir die NG Kerk beklemtoon. Hy het gesê dat die NG Kerk op die mislukte pad na kerkher­eniging die geskenke en beloftes wat in genesing, versoening en restitusie opge­sluit is, verloor en so tekortskiet om deel aan God se plan en visie vir sy kerk te hê.
Macmaster beaam die belangrikheid van die Belhar-belydenis en sê ten slotte in die dokumentêr: “Belhar, die kerk, die belydenis, is die kragtige uitdaging aan die kerk, maar ook die kragtige getuienis van die kerk. In ’n tyd van wanhoop en hulpeloosheid wil ons met Belhar en deur Belhar weer hoop gee,” verduidelik Macmaster.